jó; 
Iákat és az ezekkel váltakozó homokkő és conglomerat 
rétegeket, melyek Karlovic vidékén is kilépnek még a 
felületre a völgyeletek alján, a culm-képlethez sorolja ; 
én azonban hajlandóbb vagyok eddigi észleleteim alapján 
azokat mind a krétához számítani. 
Sajátságos s a települési viszonyokból ki nem ma¬ 
gyarázható egy kristályos, nagy szemcsés, igen szép 
szürke és tömeges mészkőnek előfordulása a krétahomok¬ 
kövek és harmadkori rétegek határán a kamenici völgy¬ 
ben, melyen ez tetemes vonulat alakjában Ledince hatá¬ 
rából Bukovce felé átcsap. A mész tökéletesen elüt 
minden ezen hegységben előforduló mészkőtől, s még 
azon tömör vagy apró szemcsés márványoktól is, melyek 
az agyag csillámpalába rétegezvék. Lehetséges, hogy 
ezen vonulat is az agyagcsillámpala képlethez tartozik s 
hogy vetődés által jutott itt a fölületre, csakhogy kisérő 
agyagcsillámpalát egyik oldalán sem észleltem. A kréta¬ 
képlethez tökéletes kristályos volta miatt nem igen lehet 
sorolni. 
A krétaképlet rétegeire Cserevic és Beocsinnál a 
harmadkor neogen tagjainak sora következik, mig Ra- 
kovác, Kamenic és Vrdnik közt idősebb harmadkori 
rétegek, t. i. a Sotzka rétegeknek megfelelő rétegcsoport 
van a neogen és kréta közt kimutatva, mely ipari szem¬ 
pontból legfontosabb, mivel több, tetemes vastagságú bar¬ 
naszéntelepet zár magába. 
A harmadkornak neogen rétegei egészen szabályo¬ 
san vannak lerakódva, s párhuzamos övék gyanánt kör¬ 
nyezik az egész hegységet, mely csupán Remete és Ger- 
gurevce közt, a déli lejtőn látszik megszakadva. A lösz 
végre a hegységnek legalantibb lejtőit, és dombnyulvá- 
nyait borítja, a hol azok nagyobb eséssel nem bírnak, 
tehát kiválóan csak a hegység déli lejtőjén, továbbá ke¬ 
leti és nyugati folytatásában. Az eruptív kőzetek közt 
főszerepet játszik a serpentin, melynek egyik vonulata, 
t. i. az északibb, mint említve volt — a krétaképlet 
rétegei közé van települve. A másik vonulat, mely az 
elsővel részben párhuzamosan, a hegység déli lejtőjén 
halad végig, Wolf fölvétele szerint nyugati felében az 
agyagcsillámpalát töri keresztül , mig keleti felében 
saját észleleteim szerint hasonló viszonyok közt van, 
mint az első, t. i. a kréta conglomerat, homokkő és palás 
agyag rétegei közé fektetve, mint azt az elsőnél világo¬ 
san lehet látni. A péterváradi várhegy serpentinje végre 
egy önálló tömeg — tehát tömzs gyanánt lép a felületre. 
